འཕེལ་འགྱུར་རིག་པའི་རྣམ་བཞག་ལྟར་ན་རང་ཉིད་རང་སྲུང་ནི་རང་ཉིད་འཚོ་ཐབས་དང་གཞན་ལ་འགོག་རྒོལ་བྱེད་པ་ནི་འཚོ་གནས་རྒྱ་སྐྱེད་གཏོང་བའི་སྲོག་ལྡན་ཞིག་གི་གཞི་རྩའི་ཆ་རྐྱེན་ཡིན་པར་བཤད་བཞིན་ཡོད་ལརང་སྲུང་དང་འགོག་རྒོལ་མེད་ན་སྲོག་ལྡན་མེ་ཏོག་དང་།རྩི་ཤིང་ལྟ་བུ་ཡང་ཡུན་རིང་འཚོ་གནས་མི་ཐུབ་པར་མེ་ཏོག་རྙིད་བ་དང་རྩི་ཤིང་སྐམ་རྒྱུ་ནི་ཆོས་ཉིད་དུ་གྲུབ་ཡོད་པར་བཤད་པས།རང་ཅག་གི་འདུ་ཤེས་དེའང་འཕེལ་འགྱུར་རིག་པའི་རྣམ་བཞག་དང་མཐུན་པོ་བྱུང་ཡོད།འོན་ཀྱང་འཕེལ་འགྱུར་ཚན་རིག་དང་རོ་རྒྱབ་གཏད་པའི་ནང་བསྟན་ཤེས་རིག་ལ་སྐྱབས་སུ་སོང་བའི་ངེད་ཅག་བོད་མི་ཚོའི་ནང་བསམ་བློ་ནི་ནང་བསྟན་ལས་འཕེལ་འགྱུར་ཚན་རིག་དང་མཐུན་ཚབས་ཆེ་བ་ཞིག་ཆགས་འདུག་པ་འདི་ཡག་རྟགས་ཡིན་དང་སྡུག་རྟགས་ཡིན་གསལ་པོར་མི་ཤེས་པ་འདུག